钦定古今图书集成/方舆汇编/边裔典/第099卷 > 明
## 钦定古今图书集成/方舆汇编/边裔典/第099卷 > 明

### 成祖永乐九年中使郑和至锡兰山其王劫和舟和以兵攻拔其城擒其王及其妻子献俘于朝诏释归择其族之贤者册封为王

按《明外史锡兰山传》：“锡兰山或言即古狼牙。修梁时
曾通中国，自苏门荅剌顺风十二昼夜可达。永乐中，
郑和使西洋，至其地，其王亚烈苦奈儿欲害和，和觉，
去之他国。其王又不睦邻境，屡邀劫往来使臣，诸蕃
皆苦之。及和归，复经其地，乃诱和至国中，发兵五万
劫和舟，且塞归路。和乃率部卒二千，由间道乘虚攻”
拔其城，生擒亚烈苦奈儿及妻子头目，献俘于朝。廷
臣请行戮，帝悯其无知，并妻子皆释，且给以衣食，命
择其族之贤者立之。诸俘囚咸称“耶把乃那。”贤乃遣
使赍印诰，封为王，其旧王亦遣归。自是海外诸蕃益
服天子威德，贡使载道，而其王遂屡入贡。

按《明会典》：“锡兰山国，永乐九年，遣使谕西洋诸国归，
经锡兰山，其国王亚烈苦奈儿发兵绝我归路，使者
袭其城，生擒国王及家属献于朝，命释之，择立其属
之贤者。十年，封耶巴乃那为王。”“正统十年、天顺三年，
遣使来贡，贡物：宝石、珊瑚、水晶、金、戒指、撒哈剌、西洋
细布、乳香、木香、树香、土檀香、没药、硫黄、藤竭、芦荟、乌”
木、胡椒、碗石、象、锡兰山国筵宴二次，使臣回至广东布政司管待一次。

按《广东通志》：“锡兰山国，古狼牙修也。自苏门荅剌顺
风十二昼夜可至其国。地广人稠，货物多聚，亚于瓜
哇。中有高山，上产鸦鹘宝石，每遇大雨，冲流山下沙
中拾取之。隋常骏至林邑，极西望见焉。番语谓高山
为锡兰，因名。相传释迦从翠蓝屿来，屿在龙涎西北，
五昼夜程，登此山，犹存足迹。山下有寺，中贮释迦涅”
槃真身侧卧及舍利子。狼牙修国，梁时通焉。在南海
中。其界东西三十日行，南北二十日行。北去广州二
万四千里，恐即此国。永乐七年诏谕其王亚烈苦奈
儿，遣太监郑和等赍诏敕、金银供器、彩妆、织金宝幡，
布施于寺，及建石碑，赏赐国王头目有差。亚烈苦奈
儿负固不恭，谋害舟师，和即潜备，先发制之，使众衔
枚疾走，夜半闻炮，则奋击而入，生擒其王。永乐九年
归献阙下，上命择其支属贤者立之。礼部言：“询其国
人，皆谓耶巴乃那贤。”十年九月，遂遣使赍诏及诰印
封之。诰曰：“朕统承先皇帝鸿业，抚驭华彝，嘉与万方，
同臻至治。锡兰山亚烈苦奈儿近处海岛，素蓄祸心，
毒虐下人，结怨邻境。朕常遣使诏谕诸番国，至锡兰
山，其亚烈苦奈儿敢违天道，傲慢弗恭，逞其凶逆，谋
杀朝使，天厌其恶，遄被擒俘。朕念国中军民皆朕赤
子，命简贤能为之统属。尔耶巴乃那修德好善，为众
所推，今特封尔为锡兰山国王。於戏！惟诚敬可以立
身，惟仁厚可以抚众，惟忠可以事上，惟信可以睦邻。
尔其钦朕命，永崇天道，无怠无骄，暨子孙世享无疆
之福，钦哉！”时群臣皆请诛亚烈苦奈儿。上曰：“蛮彝负
固，不足深诛。”遂赦之，亦遣归。时国人立不剌葛麻巴
思剌查为王，诏谕使逊位。锡兰山疆域，在西洋，与柯
枝国对峙，南以别罗里为界。自别罗里南去，顺风七
昼夜可至溜山洋国，十昼夜可至古里国，“二十一昼
夜可至卜剌哇国。”柯枝接大小葛兰二国，山连赤土，
上“自小葛兰顺风二十昼夜可至木骨都束国，自古
里顺风十昼夜可至忽鲁谟斯国，二十昼夜可至剌
撒国，二十二昼夜可至阿丹国。又自忽鲁谟斯四十
昼夜可至天方国”，乃西洋之尽处也。贡物：象、宝石、珊
瑚、水晶金、戒指、撒哈喇、乳“香、木香、土檀香、没药、西洋
细布、藤竭、芦荟、硫磺、乌木、胡椒、碗石使回，令于广东
布政司管待。”

### 宣宗宣德五年遣郑和抚谕

按《明外史锡兰山传》：“宣德五年，郑和抚谕其国。
宣德八年，锡兰山遣使来贡。”

按《明外史锡兰山传》：“宣德八年，王不剌葛麻巴忽剌
批遣使来贡。”

### 英宗正统元年锡兰山使者归赐敕谕之

按《明外史锡兰山传》：“正统元年，命附瓜哇贡舶归，赐
敕谕之。”

正统十年，锡兰山入贡。

按《明外史锡兰山传》：“正统十年，偕满剌加使者来贡。”
按《明一统志》，“锡兰山国，前代无考，相传其国有巨人
足迹。本朝永乐十年，诏谕其国王不剌葛麻巴思剌
查。正统十年，国王遣其臣耶把剌谟的里哑等来朝，
并贡方物。”

### 天顺三年锡兰山嗣王遣使来贡

按《明外史锡兰山传》：“天顺三年，王葛力生夏剌昔利
把交剌惹遣使来贡，嗣后不复至。其国地广人稠，货
物多聚，亚于瓜哇。东南海中有山三四座，总名曰翠
蓝屿，大小七门，门皆可通舟。中一山尤高大，番名梭
笃蛮山。其人皆巢居穴处，赤身髡发，相传释迦佛昔
经此山，浴于水，或窃其架裟。佛誓云：‘后有穿衣者，必’”
烂其皮肉。自是寸布挂身，辄发疮毒，故男女皆裸体，
但纫木叶蔽其前后，故又名裸形国。地不生谷，惟啖
鱼虾及山芋、波罗蜜、芭蕉实之属。自此山西行七日，
见鹦哥嘴山。又二三日抵佛堂山，即入锡兰国境。海
边山石上有一足迹，长三尺许，故老云：佛从翠蓝屿
来践此，故足迹尚存。中有浅水，四时不干，人皆手蘸
拭目洗面，曰“佛水清净。”山下僧寺有释迦真身，侧卧
床上，旁有佛牙及舍利，相传佛涅槃处也。其寝座以
沉香为之，饰以诸色宝石，庄严甚丽。王所居侧有大
山，高出云汉，其巅有巨人足迹，入石深二尺，长八尺
馀，云是《盘古》遗迹。此山产红雅姑、青雅姑、黄雅姑、昔
剌泥、窟没蓝等诸色宝石，每大雨，冲流山下，土人竞
拾之。海旁有浮沙，珠蚌聚其内，光彩潋滟。王使人捞
取置之池，蚌烂而取其珠，故其国珠宝特富。王琐里
国人崇释教，重牛，日取牛粪烧灰涂其体，又调之以
水，遍涂地上乃礼佛。手足直舒腹贴于地以为敬，王
及庶民皆如之。不食牛肉，止食其乳，死则瘗之，有杀
牛者罪至死。气候常热，米粟丰足，民富饶。然不喜啖
饭，欲啖则于暗室不令人见。男子裸上体，下围以布，
遍体皆毫毛，悉薙去，惟发不薙。所贡物，有珠、珊瑚、宝
石、水晶、撒哈喇、西洋布、乳香、木香、树香、檀香、没药、硫

大”者曰梭笃蛮。自帽山东南，乘东北风三日方至。人
皆穴居，不问男女，俱裸若野兽。然。无稻而食，芊芭蕉
子、波罗蜜之类，或鱼虾，布略蔽身，必生烂疮。昔佛渡
海至此，解衣而浴，土人窃之，佛咒而然，盖附会语也。
俗云“赤卵坞”，此地是已。又西海行七八日，见莺哥嘴
山。又三二日至佛堂山，始为锡兰国。泊舟曰副罗里，
滨海山麓，磐石隐然，足迹尚存，长可二尺，传云“佛足
至此也。”其迹有泉不涸，人蘸之拭面，目曰佛清净，盖
民俗之谬也。寺有卧佛榻，沉香为之，饰以八宝，华丽
鲜侔。佛牙、舍利子俱存于寺，所谓涅槃，其地是已。又
西北陆行五十里，始至王居。王锁里人也。尚释重象
牛煆，牛粪灰遍体涂之，牛则饮其乳而不食其肉，死
瘗之，有杀者死刑，或赎以牛头金。王宫民居，旦必调
牛粪涂地而礼佛。王都大山侵云石，有巨迹，深二尺
馀，长八尺，传云“祖阿聃生人足迹”，即盘古也。地广人
稠，亚于瓜哇。国富饶，民上裸下帨，加以压腰，须毫皆
剃，留发首布缠之。遭父丧则须毫不剃。女椎髻于后，
下亦萦白布，隐潜饮食，不令人见也。膳必酥乳，槟榔
不绝口，死者火之而葬其骨。厥产鸦忽，有青、红、黄三
色，青、朱、蓝、不昔剌、泥窟、没蓝石二种，出于沙中山，被
水冲流，下则有之。海洲日映光浮，乃蚌珠气也。为池
间二三年寘蚌于池，有司守之，珠可淘取。有稻、芝麻、
菉豆，无麦。多椰子果。有芭蕉子、波罗蜜、甘蔗、瓜、蔬、牛、
羊、鸡、鸭亦有。市用金钱，重一分六釐重。中国麝香、绮
縠、彩绢、青磁器、铜钱、樟脑。厥贡珠宝石。

梁

### 武帝天监十六年婆利遣使入贡

按《梁书武帝本纪》，“天监十六年八月，婆利国遣使献
方物。”按《婆利本传》，“婆利国在广州东南海中洲上，
去广州二月日行，国界东西五十日行，南北二十日
行，有一百三十六聚，土气暑热，如中国之盛夏，谷一
岁再熟，草木尝荣。海出文螺紫贝，有石名蚶贝罗，初
采之柔软及刻削为物，干之遂大坚彊。其国人披吉
贝”如帊。及为都缦，王乃用班丝布，以璎珞绕身，头著
金冠，高尺馀，形如弁，缀以七宝之饰，带金装剑，偏坐
金高坐，以银蹬支足。侍女皆为金花杂宝之饰，或持
白毦拂及孔雀扇。王出，以象驾舆，舆以杂香为之，上
施羽盖珠帘，其导从吹螺击鼓。王姓㤭陈如，自古未
通中国。问其先及年数，不能记焉，而言白净王夫人
即其国女也。天监十六年，遣使奉表曰：“伏承圣王信
重三宝，兴立塔寺，校饰庄严，周遍国土，四衢平坦，清
净无秽。台殿罗列，状若天宫，壮丽微妙，世无与等。圣
主出时，四兵具足，羽仪导从，布满左右。都人士女，丽
服光饰，市廛丰富，充积珍宝。王法清整，无相侵夺。学
徒皆至，三乘竞集。敷说”正法，云布雨润，四海流通，交
会万国。长江眇漫，清冷深广，有生咸资，莫能消秽，阴
阳和畅，灾厉不作。大梁扬都，圣王无等，临覆上国，有
大慈悲，子育万民，平等忍辱，怨亲无二，加以周穷，无
所藏积，靡不照烛，如日之明，无不受乐，犹如净月。宰
辅贤良，群臣贞信，尽忠奉上，心无异想。“伏惟皇帝是
我真佛，臣是婆利国主，今敬稽首礼圣王足下，惟愿
大王知我此心。”此心久矣，非适今也。山海阻远，无缘
自达。今故遣使献《金席》等，表此丹诚。

### 普通三年婆利遣使入贡

按《梁书武帝本纪》，“普通三年五月，婆利国遣使献方
物。”按《婆利本传》：“普通三年，其王频伽复遣使珠贝
智，贡白鹦鹉、青虫、兜鍪、琉璃器、吉贝、螺杯、杂香药等
数十种。”